**כתיבה אקדמית בסביבה יוצרת-** סילבוס

**שם הקורס:** כתיבה אקדמית בסביבה יוצרת

**שם המרצה/מרצים:** הילה זקסנברג

**נ"ז:** 1

**תמצית הקורס ומטרותיו:**

במהלך הקורס נבדוק את השימוש בטקסט כחלק בלתי נפרד מתהליך היצירה ונפתח כלים מעשיים לכתיבה בסביבה יוצרת. יחד, נבחן את השפעתם של חומרים כתובים כגון קטלוגים, מאמרי ביקורת והצהרות אומן על העשייה ההיסטורית והעכשווית בעולם האמנות והעיצוב. נחזור ליסודות הכתיבה, נעבור על השלבים בבניית טקסט המלווה מוצג ונשכלל את היכולת לקרוא טקסט באופן ביקורתי. הקורס יהווה תמיכה לתהליך היצירה האישי של הסטודנט אשר ימליל וימשיג את התפתחות הרעיון עד הפיכתו למוצג.

**הנושאים/השאלות/התכנים בהם יעסוק הקורס:**

* כיצד עולם האמנות והעיצוב עושה שימוש בטקסט ?
* באיזה אופן כתיבה יכולה לסייע לתהליך היצירה במחלקות המעשיות?
* באיזה אופן השימוש בטקסט רלוונטי למהלך הלימודים בבצלאל ולחיים המקצועיים לאחר הלימודים?
* בחינת השפעתם של חומרים כתובים כגון קטלוגים, מאמרי ביקורת והצהרות אומן על העשייה ההיסטורית והעכשווית בעולם האמנות והעיצוב.
* קריאת טקסט באופן ביקורתי.
* שכלול יסודות כתיבה.

**מטלות הסטודנטים במהלך הקורס:** 3 מטלות כתיבה במהלך הקורס ומטלת כתיבה בסיום הקורס.

**חישוב הציון (ממה מורכב ציון הקורס):**

א. 40% השתתפות קבועה ופעילה במהלך השיעורים בסמסטר.

ב. מטלות ביניים:

מטלה ראשונה: 10%

מטלה שניה: 15%

מטלה שלישית: 15%

ג. מטלה סופית: 20%

**האם הקורס מתוקשב?** כן, נעשה שימוש במערכת Box.net

**ביבליוגרפיה:**

* גרויס בוריס, *כוח האמנות*, 2008, ע"ע 62-51, 132-123.
* דירקטור רותי, *אמנות עכשווית אני מדברת אליכם*, 2005.
* היילברונר עודד ולוין מיכאל, *איך אומרים Modernism בעברית*, 2010.
* מלצר גלעד, *מניפסטים*, המדרשה 14, 2011, 102-81, 57-41.
* עפרת גדעון, *זהות זכרון תרבות*, 2012, ע"ע 209-205.
* עומר מרדכי, *אורי גרשט: המרדף אחר הצילום או הצילום כאוטוביוגרפי*,2002, מאמר פתיחה.
* מגוון קטלוגים מתערוכות עכשוויות 2013-2012.
* מגוון מאמרי ביקורת מעיתונות מודפסת ועיתונות מקוונת.

**\*** מעבר למאמרים בהם נעשה שימוש בכיתה לא קיימת קריאת חובה.

**\*** במטלת הסיום על כל סטודנט להתייחס לפחות לשני טקסטים (מאמרים אקדמיים, קטלוג תערוכה, הצהרת אמן, מאמרי ביקורת וכדומה) הרלוונטים לנושא בו יבחר להתמקד.